text: Prinsesse Benedikte uddelte legater på stribe
  07 august 2017 kl. 12.42
  Der blev uddelt legater for 262.485 kroner ved I.P. Nielsens Fonden legatoverrækkelse.
  Mandag var der legatoverrækkelse i I.P. Nielsen Fonden, der denne gang blev afholdt på Julemærkehjemmet Fjordmark i Kollund.
  Formanden for fondsbestyrelsen, Anna Margrethe Ikast, indledte arrangementet med en kort tale, hvorefter prinsesse Benedikte sagde et par ord, inden hun overrakte legater til de glade modtagere. 
  En af dem var Bov IF Cricket. Her glæder kasserer Folke Kryger sig over den økonomiske støtte.
  - Det er rigtig dejligt. Bov Cricket er en helt ny klub, så der er ikke mange penge på kistebunden, så det er vi kun glade for, siger han til TV SYD. 
  I alt blev der uddelt 262.485 kroner til i alt 18 forskellige modtagere.
  Fonden støtter projekter, der har fokus på oplevelser og læring for børn og unge i Sønderjylland.
  Her er modtagerne af I.P. Nielsen Fondens legater
  Nordals Boldklub                kr. 10.000,-Afholdelse af skole-cup Sønderborg Roklub                                      kr. 20.000,-Indkøb af bådvogne Sønderborg Garden   kr. 15.000,-Indkøb af tambourmajor-dragter Bov IF Cricket afdelingkr. 10.000,- Gråsten Sejlklub                                                                  kr. 25.000,-Indkøb af Kegnæs jolle Øsby Idrætsforening                                kr. 10.000,-Indkøb af spejlvægge Vojens Skøjteklub     kr.  11.750,-Indkøb af skøjter                                                             Lysabild SG                                                                         kr. 10.000,-Indførelse af E-sport Sønderborg Handicap Idræt  kr.  6.425,-Indkøb af bowlingkugler Hørup UI, gymnastikudvalg     kr. 10.000,-Indkøb af spejlskab Bylderup og Omegns gymnastik- og atletikafdeling                                                                kr. 20.000,-Indkøb af dobbelt minitrampolin Lysabild SG, gymnastik- og atletikafdelingkr. 10.000,-Etablering af kunststofbane Danske Hospitals Klovnekr. 25.000,-Klovnerier Det Danske Spejderkorps, Havnbjerg                                                                    kr. 6.815,-Nyanskaffelser Renbæk Fængsel                                                                 kr. 15.000,-Projekt ”Teddy” Branderup Ungdoms- og Idrætsforening   kr.  7.495,-Indkøb af Flik Trainer Brydeklubben Alsia, Sønderborgkr. 25.000,-Indkøb af brydemadras Julemærkehjemmet Fjordmark       kr. 25.000,-Indkøb af værktøj
  
  